TH ทะยาน 11% “ออลไทม์ไฮ” คาดนลท.เก็งกำไรปีนี้โต 250% รับธุรกิจ “AMC” หนุน
TH ทะยาน 11% “ออลไทม์ไฮ” ลุ้นกำไรปีนี้โต 250% รับธุรกิจ “AMC” หนุน จ่อซื้อหนี้เพิ่มปีละ 6 พันลบ. ส่วนกำไรปี 66 คาดจะเติบโตเพิ่มขึ้น 69%
TH ทะยาน 11% “ออลไทม์ไฮ” ลุ้นกำไรปีนี้โต 250% รับธุรกิจ “AMC” หนุน จ่อซื้อหนี้เพิ่มปีละ 6 พันลบ. ส่วนกำไรปี 66 คาดจะเติบโตเพิ่มขึ้น 69%
6 เม.ย. 2565

ผู้สื่อข่าวรายงานว่าวันนี้ (5 เม.ย. 2565) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 15:03 น. อยู่ที่ระดับ 5.95 บาท เพิ่มขึ้น 0.60 บาท หรือ 11.21% โดยทำจุดสูงสุดที่ 5.95 บาท และทำจุดต่ำสุดที่ 5.25 บาท ด้วยมูลค่าการซื้อขาย 157.51 ล้านบาท

บล.ฟินันเซีย ไซรัส ระบุในบทวิเคราะห์ ว่า การที่บริษัทฯ หันมารุกธุรกิจบริหารหนี้เสีย (AMC) ตั้งแต่ปลายปี 2564 ชดเชยธุรกิจหนังสือพิมพ์ภาษาจีนที่ถูก Disrupt โดยเข้าประมูลหนี้ไม่มีหลักประกันมาแล้วกว่า 3 พันล้านบาท และเริ่มรับรู้รายได้ในไตรมาส 4/2564 เป็นไตรมาสแรกหนุนกำไรเริ่มโตแรง
ขณะที่บริษัทฯ ตั้งเป้าประมูลหนี้ปีละ 6 พันล้านบาทในอีก 3 ปีข้างหน้า ทั้งนี้คาดกำไรปี 2565 ของ TH จะเติบโตอย่างร้อนแรงเพิ่มขึ้น 250% จากงวดเดียวกันของปีก่อน ส่วนในปี 2566 คาดจะเติบโตเพิ่มขึ้น 69% จากงวดเดียวกันของปีก่อน หรือโตเฉลี่ย 44% CAGR